《九日同出真珠园再用前韵》
宋代·林光朝

来自清源葛已覃，君王问蜡我犹堪。
百年耆旧如重见，九日登临得纵谈。
才子不知汾水上，仙人长在大江南。
明珠照夜应无数，要是层波更好探。

作者简介：（1114—1178）宋兴化军莆田人，字谦之，号艾轩。孝宗隆兴元年进士。通《六经》，从学者众，南渡后以伊、洛之学倡行东南者，自光朝始。累官国子司业兼太子侍读，出为广西提点刑狱，移广东，曾率郡兵击败入境之茶民军。召为国子祭酒，除中书舍人。后出知婺州，引疾提举兴国宫。卒谥文节。有《艾轩集》。